Вышэйшая школа эканомікі

**Нацыянальны даследчы ўніверсітэт «Вышэйшая школа эканомікі»** (**НДУ ВШЭ**) — адзін з вядучых расійскіх універсітэтаў, мае кампусы ў Маскве, Санкт-Пецярбургу, Ніжнім Ноўгарадзе і Пермі. Афіцыйна пачаў працу 27 лістапада 1992 года.

Часта ўжываюць афіцыйнае скарачэнне — **НДУ ВШЭ**. Таксама сярод студэнтаў і супрацоўнікаў універсітэта нярэдка выкарыстоўваецца неафіцыйнае скарачэнне — **«Вышка»**.

Удзельнік Праекта 5-100 (Праект павышэння канкурэнтаздольнасці вядучых расійскіх універсітэтаў сярод вядучых сусветных навукова-адукацыйных цэнтраў).

## Гісторыя 
Вышэйшая школа эканомікі была створана 27 лістапада 1992 года..

У 1996 годзе Вышэйшая школа эканомікі стала Дзяржаўным універсітэтам (ДУ-ВШЭ).

У 2008 годзе Вышэйшая школа эканомікі перайшла з вядзення Мінэканамразвіцця Расіі ў распараджэнне Урада Расійскай Федэрацыі..

У 2009 годзе Вышэйшая школа эканомікі на конкурснай аснове атрымала статус нацыянальнага даследчага ўніверсітэта.

У 2010 годзе ў НДУ ВШЭ была адкрыта першая ў Расіі акадэмічная аспірантура поўнага дня.

У 2012 годзе ў склад НДУ ВШЭ ўвайшлі Маскоўскі дзяржаўны інстытут электронікі і матэматыкі (МІЭМ) і дзве ўстановы дадатковай прафесійнай адукацыі — Навучальны цэнтр падрыхтоўкі кіраўнікоў і Дзяржаўная акадэмія спецыялістаў інвестыцыйнай сферы (ДАСІС).

У НДУ ВШЭ дзейнічае 128 навукова-даследчых інстытутаў і цэнтраў, 36 навукова-навучальных і праектна-навучальных лабараторыі, 32 міжнародныя лабараторыі пад кіраўніцтвам вядучых замежных навукоўцаў, 39 адукацыйных праграм у Маскве, 10 адукацыйных праграм у Санкт-Пецярбургскім кампусе, 9 — у Ніжагародскім і 6 праграм — у Пермскім, і ваенная кафедра.

У НДУ ВШЭ, станам на 1 кастрычніка 2016 года, навучалася больш за 31 тысячу студэнтаў, з якіх амаль 22 тысяч навучаліся ў Маскве.

Станам на 1 верасня 2016 года, у НДУ ВШЭ працуюць 2 652 выкладчыкі і 840 навуковых супрацоўнікаў. Ва ўніверсітэце рэалізуецца праграма вяртання расійскіх даследчыкаў, якія абаранілі доктарскія дысертацыі (Ph.D.) у заходніх ВНУ.

18 мая 2018 года выпускнік магістратуры «Стратэгічнае кіраванне» НДУ ВШЭ Канстанцін Наскоў быў прызначаны міністрам лічбавага развіцця, сувязі і масавых камунікацый Расійскай Федэрацыі, стаўшы другім членам Урада Расіі, які скончыў гэты ўніверсітэт.

## Структура 

; Галаўны ўніверсітэт
* Факультэт камп'ютарных навук
** Дэпартамент аналізу даных і штучнага інтэлекту
** Дэпартамент вялікіх даных і інфармацыйнага пошуку
** Дэпартамент праграмнай інжынерыі
* Факультэт сацыяльных навук
** Дэпартамент дзяржаўнага і муніцыпальнага кіравання
** Дэпартамент палітычнай навукі
** Дэпартамент псіхалогіі
** Дэпартамент сацыялогіі
** Інстытут дэмаграфіі
* Факультэт гуманітарных навук
** Школа гістарычных навук
** Школа філалогіі
** Школа лінгвістыкі
** Школа культуралогіі
** Школа філасофіі
** Дэпартамент замежных моў
** Інстытут гуманітарных гісторыка-тэарэтычных даследаванняў імя А. В. Палятаева
** Інстытут класічнага Усходу і антычнасці
* Факультэт бізнесу і менеджменту
** Школа бізнес-інфарматыкі
** Школа лагістыкі
** Школа бізнесу і дзелавога адміністравання
* Факультэт камунікацый, медыя і дызайну
** Дэпартамент медыя
** Дэпартамент інтэграваных камунікацый
** Школа дызайну
* Факультэт матэматыкі
* Факультэт фізікі
* Факультэт сусветнай эканомікі і сусветнай палітыкі
** Школа ўсходазнаўства
** Дэпартамент сусветнай эканомікі
** Дэпартамент міжнародных адносін
** Базавая кафедра «Аўтапрамімпарт»
* Факультэт права
* Факультэт эканамічных навук
** Аддзяленне эканомікі
** Аддзяленне статыстыкі, аналізу даных і дэмаграфіі
** Аддзяленне «Сумесны бакалаўрыят ВШЭ і РЭШ»
* Міжнародны інстытут эканомікі і фінансаў
* Факультэт даўніверсітэцкай падрыхтоўкі
* Банкаўскі інстытут
* Вышэйшая школа ўрбаністыкі
* Інстытут менеджменту інавацый
* Маскоўскі інстытут электронікі і матэматыкі
** Дэпартамент камп'ютарнай інжынерыі (былы факультэт інфармацыйных тэхналогій і вылічальнай тэхнікі)
** Дэпартамент прыкладной матэматыкі (былы факультэт прыкладной матэматыкі і кібернетыкі)
** Дэпартамент электроннай інжынерыі (былы факультэт электронікі і тэлекамунікацый)
; Санкт-Пецярбургскі філіял
* Санкт-Пецярбургская школа эканомікі і менеджменту
** Дэпартамент эканомікі
** Дэпартамент фінансаў
** Дэпартамент менеджменту
** Дэпартамент лагістыкі і кіравання ланцугамі паставак
** Дэпартамент прыкладной матэматыкі і бізнес-інфарматыкі
* Санкт-Пецярбургская школа сацыяльных і гуманітарных навук
** Дэпартамент усходазнаўства і афрыканістыкі
** Дэпартамент дзяржаўнага адміністравання
** Дэпартамент гісторыі
** Дэпартамент прыкладной паліталогіі
** Дэпартамент сацыялогіі
** Дэпартамент філалогіі
* Юрыдычны факультэт
; Ніжагародскі філіял
* Факультэт эканомікі
* Факультэт менеджменту
* Факультэт права
* Факультэт інфарматыкі, матэматыкі і камп'ютарных навук
* Факультэт гуманітарных навук
; Пермскі філіял
* Факультэт эканомікі, менеджменту і бізнес-інфарматыкі
* Дэпартамент эканомікі і фінансаў
* Сацыяльна-гуманітарны факультэт
* Вячэрне-завочны факультэт эканомікі і кіравання
* Факультэт прафесійнай перападрыхтоўкі
* Факультэт даўніверсітэцкай падрыхтоўкі

## Навуковыя выданні 
ВШЭ выдае больш 20 навуковых часопісаў, сярод якіх:
* Вопросы образования ();
* Вопросы государственного и муниципального управления ();
* Вестник международных организаций; ()
* Мир России ();
* Форсайт ();
* Демоскоп Weekly ();
* Корпоративные финансы ();
* Экономическая социология ();
* Экономический журнал ВШЭ ().

Асноўныя часопісы, уключаючы і электронныя, уключаны ў спіс ВАК.

## Спасылкі 
* Афіцыйны сайт

Катэгорыя:Вышэйшыя навучальныя ўстановы Масквы
Катэгорыя:Нацыянальныя даследчыя ўніверсітэты Расіі